rejauldu/bengali-wikipedia huggingface dataset:
বাবু পরমানন্দ (১০ আগস্ট ১৯৩২ - ২৪ এপ্রিল ২০০৮, জম্মু) একজন ভারতীয় রাজনীতিবিদ। তিনি ১৯ জুন ১৯৯৯ থেকে ২ জুলাই ২০০৪ পর্যন্ত হরিয়ানার রাজ্যপাল ছিলেন। তাঁর জন্ম জম্মু ও কাশ্মীর রাজ্যের বর্তমান সাম্বা জেলার সরোর গ্রামে (বর্তমানে একটি কেন্দ্রশাসিত অঞ্চল)। ১৯৬২ সালে তিনি প্রথমবারের মতো রামগড় আসন থেকে জম্মু ও কাশ্মীর বিধানসভায় নির্বাচিত হয়েছিলেন। তিনি ১৯৮০ সালে জম্মু ও কাশ্মীর বিধানসভার স্পিকার ছিলেন।  তাঁর এক ছেলে ডঃ রাজেন্দ্র প্রসাদ, তিনি এআইআইএমএস হাসপাতালের চিকিৎসক।    তথ্যসূত্র   বিষয়শ্রেণী:১৯৩২-এ জন্ম বিষয়শ্রেণী:২০০৮-এ মৃত্যু বিষয়শ্রেণী:হরিয়ানার রাজ্যপাল বিষয়শ্রেণী:সাম্বা জেলার ব্যক্তি বিষয়শ্রেণী:জম্মু ও কাশ্মীর বিধানসভার সদস্য ১৯৬২-১৯৬৭ বিষয়শ্রেণী:জম্মু ও কাশ্মীর বিধানসভার সদস্য ১৯৭৭-১৯৮৩ বিষয়শ্রেণী:জম্মু ও কাশ্মীর বিধানসভার সদস্য ১৯৮৭-১৯৯৬ বিষয়শ্রেণী:জম্মু ও কাশ্মীর বিধানসভার স্পিকার বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ
ঘাটাইল ব্রাহ্মণশাসন সরকারি কলেজ (সংক্ষেপে: জিবিজি কলেজ) বাংলাদেশের টাঙ্গাইল জেলার ঘাটাইল উপজেলার অন্তর্গত একটি সরকারি শিক্ষাপ্রতিষ্ঠান। বর্তমান এখানে উচ্চ মাধ্যমিক, এইচএসসি বিএমটি, স্নাতক (পাশ), স্নাতক (সম্মান) ও স্নাতকোত্তর পর্যায়ের শিক্ষা প্রদান করে।  ইতিহাস  কলেজটি ১৯৬৯ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৭২ সালে বি.এ (পাস) কোর্স ও ১৯৭৩ সালে স্নাতক শ্রেনী খোলা হয়।  তারিখে কলেজটিকে প্রথম এমপিওভুক্ত করা হয়।  উপলব্ধ কোর্স ব্যাচেলর ডিগ্রি (পাস) কোর্স  বিএ (পাস)  বিএসএস (পাস)  বিএসসি (পাস)  বিবিএস (পাস)  ব্যাচেলর ডিগ্রি অনার্স কোর্স বাংলা দর্শন সমাজবিদ্যা অ্যাকাউন্টিং ব্যবস্থাপনা মাস্টার্স ফাইনাল কোর্স দর্শন সমাজবিদ্যা ব্যবস্থাপনা মাস্টার্স প্রিলিমিনারি কোর্স দর্শন  তথ্যসূত্র    বহিঃসংযোগ   বিষয়শ্রেণী:টাঙ্গাইল জেলার মহাবিদ্যালয় বিষয়শ্রেণী:ঘাটাইল উপজেলা
এখানে ইন্ডিয়ান প্রিমিয়ার লিগ প্রবেশদ্বারের নির্বাচিত চিত্র বিভাগে স্থান পাওয়া চিত্র উল্লেখ করা হয়েছে:  টেমপ্লেট নোট অ-স্ক্রলিং প্যানোরামার জন্য ব্যবহার করুন ডিফল্ট "size=" (size=775px)। ব্যাপক আকারগুলো একটি অনুভূমিক স্ক্রল বার অন্তর্ভুক্ত করবে।  {{প্রবেশদ্বার:ইন্ডিয়ান প্রিমিয়ার লিগ/নির্বাচিত চিত্র/টেমপ্লেট    | image=    | size=    | caption=    | text=    | credit= <!-- [[:C:USER|USER]] -->   | link=  }} </noinclude>  নির্বাচিত চিত্রের তালিকা  চিত্র ১–১০ প্রবেশদ্বার:ইন্ডিয়ান প্রিমিয়ার লিগ/নির্বাচিত চিত্র/১  প্রবেশদ্বার:ইন্ডিয়ান প্রিমিয়ার লিগ/নির্বাচিত চিত্র/২  প্রবেশদ্বার:ইন্ডিয়ান প্রিমিয়ার লিগ/নির্বাচিত চিত্র/৩  প্রবেশদ্বার:ইন্ডিয়ান প্রিমিয়ার লিগ/নির্বাচিত চিত্র/৪  প্রবেশদ্বার:ইন্ডিয়ান প্রিমিয়ার লিগ/নির্বাচিত চিত্র/৫  প্রবেশদ্বার:ইন্ডিয়ান প্রিমিয়ার লিগ/নির্বাচিত চিত্র/৬  প্রবেশদ্বার:ইন্ডিয়ান প্রিমিয়ার লিগ/নির্বাচিত চিত্র/৭  প্রবেশদ্বার:ইন্ডিয়ান প্রিমিয়ার লিগ/নির্বাচিত চিত্র/৮  প্রবেশদ্বার:ইন্ডিয়ান প্রিমিয়ার লিগ/নির্বাচিত চিত্র/৯  প্রবেশদ্বার:ইন্ডিয়ান প্রিমিয়ার লিগ/নির্বাচিত চিত্র/১০   চিত্র ১১–২০ প্রবেশদ্বার:ইন্ডিয়ান প্রিমিয়ার লিগ/নির্বাচিত চিত্র/১১  প্রবেশদ্বার:ইন্ডিয়ান প্রিমিয়ার লিগ/নির্বাচিত চিত্র/১২  প্রবেশদ্বার:ইন্ডিয়ান প্রিমিয়ার লিগ/নির্বাচিত চিত্র/১৩  প্রবেশদ্বার:ইন্ডিয়ান প্রিমিয়ার লিগ/নির্বাচিত চিত্র/১৪  প্রবেশদ্বার:ইন্ডিয়ান প্রিমিয়ার লিগ/নির্বাচিত চিত্র/১৫  প্রবেশদ্বার:ইন্ডিয়ান প্রিমিয়ার লিগ/নির্বাচিত চিত্র/১৬  প্রবেশদ্বার:ইন্ডিয়ান প্রিমিয়ার লিগ/নির্বাচিত চিত্র/১৭  প্রবেশদ্বার:ইন্ডিয়ান প্রিমিয়ার লিগ/নির্বাচিত চিত্র/১৮  প্রবেশদ্বার:ইন্ডিয়ান প্রিমিয়ার লিগ/নির্বাচিত চিত্র/১৯  প্রবেশদ্বার:ইন্ডিয়ান প্রিমিয়ার লিগ/নির্বাচিত চিত্র/২০  বিষয়শ্রেণী:ইন্ডিয়ান প্রিমিয়ার লিগ প্রবেশদ্বার
thumb|সিগেট এসটি-২২৫, কভার ছাড়া  সিগেট টেকনোলজি পিএলসি একটি মার্কিন স্টোরেজ কোম্পানি। সিগেট প্রথম ৫.২৫ ইঞ্জি হার্ডডিস্ক তৈরি করে। আশির দশকে তারা মাইক্রোকম্পিউটার বাজারে অন্যতম সরবরাহকারী ছিল। ১৯৯১ সালে তারা ৭২০০ আরপিএম হার্ডডিস্ক তৈরি করে। ২০০৬ সালে তারা ম্যাক্সটর এবং ২০১১ সালে স্যামসাং এর হার্ডডিস্ক এর ব্যবসা কিনে নেয়।   তথ্যসূত্র    বহিঃসংযোগ    Seagate Technology website  Seagate Milestones   Seagate hard disk drive production date calculator (1 of 2)  Seagate hard disk drive production date calculator (2 of 2)  Explanation of Seagate hard disk drive production date  Former Seagate logo  বিষয়শ্রেণী:কম্পিউটার স্টোরেজ কোম্পানি বিষয়শ্রেণী:কিউপেটিন, ক্যালিফোর্নিয়া ভিত্তিক কোম্পানি বিষয়শ্রেণী:১৯৭৯-এ প্রতিষ্ঠিত কোম্পানি বিষয়শ্রেণী:প্রাইভেট ইকুইটি পোর্টফোলিও কোম্পানি বিষয়শ্রেণী:সিলভার লেক পার্টনার্স বিষয়শ্রেণী:ন্যাসড্যাকে তালিকাভুক্ত কোম্পানি বিষয়শ্রেণী:সান ফ্রান্সিসকো বে এরিয়া ভিত্তিক প্রযুক্তি কোম্পানি বিষয়শ্রেণী:১৯৭৯-এ প্রতিষ্ঠিত ক্যালিফোর্নিয়াতে বিষয়শ্রেণী:মার্কিন মার্কা বিষয়শ্রেণী:কম্পিউটার মেমোরি কোম্পানি বিষয়শ্রেণী:মার্কিন যুক্তরাষ্ট্রের তথ্য প্রযুক্তি কোম্পানি বিষয়শ্রেণী:মার্কিন যুক্তরাষ্ট্রের কম্পিউটার কোম্পানি বিষয়শ্রেণী:সান ফ্রান্সিসকো উপসাগরীয় অঞ্চল ভিত্তিক প্রযুক্তি কোম্পানি
মেগান ম্যাককল (জন্ম: ১৫ নভেম্বর ২০০০) একজন স্কটিশ ক্রিকেটার ।  ২০১৯ সালের মে মাসে স্পেনের আইসিসি মহিলা কোয়ালিফায়ার ইউরোপ টুর্নামেন্টের জন্য তাকে স্কটল্যান্ডের দলে জায়গা দেওয়া হয়েছিল।  তিনি ২৬ জুন ২০১৯ এ জার্মানির বিপক্ষে স্কটল্যান্ডের হয়ে মহিলাদের টি-টোয়েন্টি আন্তর্জাতিক (ডাব্লুটি টি২০ আই)-এ অভিষেক করেছেন। আগস্ট ২০১৯ এ, তাকে ২০১৯ নেদারল্যান্ডস মহিলা চতুর্ভুজ সিরিজের জন্য স্কটল্যান্ডের দলে জায়গা দেওয়া হয়েছিল।  তিনি স্কটল্যান্ডের সিরিজের প্রথম ম্যাচটি খেলেন ৮ আগস্ট ২০১৯-এ থাইল্যান্ডের বিপক্ষে  পরে একই মাসে, স্কটল্যান্ডে ২০১৯ আইসিসি মহিলা ওয়ার্ল্ড টি-টোয়েন্টি কোয়ালিফায়ার টুর্নামেন্টের জন্য তাকে স্কটল্যান্ডের দলে জায়গা দেওয়া হয়েছিল।    তথ্যসূত্র    বহিঃসংযোগ     বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:স্কটিশ নারী ক্রিকেটার বিষয়শ্রেণী:জীবিত ব্যক্তি বিষয়শ্রেণী:২০০০-এ জন্ম বিষয়শ্রেণী:স্কটিশ নারী টুয়েন্টি২০ আন্তর্জাতিক ক্রিকেটার
ধারিওয়াল () ভারতের পাঞ্জাব রাজ্যের গুরুদাসপুর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৫৩ মিটার (৮৩০ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে ধারিওয়াল শহরের জনসংখ্যা হল ১৮,৭০৬ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭৪%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে ধারিওয়াল এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর
এডওয়ার্ড ল্যাম্বার্ট (টেড) অ’বেকেট (; জন্ম: ১১ আগস্ট, ১৯০৭ - মৃত্যু: ২ জুন, ১৯৮৯) ভিক্টোরিয়ার সেন্ট কিল্ডা ইস্টে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন।  ১৯২৮ থেকে ১৯৩২ সময়কালে অস্ট্রেলিয়া দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ক্রিকেটে ভিক্টোরিয়ার প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও ডানহাতি ফাস্ট-মিডিয়াম বোলিংয়ে পারদর্শিতা দেখিয়েছেন ‘টেড’ ডাকনামে পরিচিত টেড অ’বেকেট।   প্রারম্ভিক জীবন  বিশিষ্ট আইনজীবী টমাস আর্চিবল্ড অ’বেকেট ও এডা মেরি অ’বেকেট দম্পতির তিন পুত্রসন্তানের মধ্যে তার অবস্থান ছিল দ্বিতীয়। দাদু স্যার টমাস অ’বেকেট বিচারক ছিলেন। মেলবোর্ন বিশ্ববিদ্যালয় থেকে আইনশাস্ত্রে অধ্যয়নশেষে ১৯২৭ সালে মেলবোর্নের ট্রিনিটি কলেজে ভর্তি হন। ঐখানে অবস্থানকালেই ক্রীড়াজগতে প্রবেশ করেন। গুরুতরভাবে আহত হবার পূর্বে ক্রিকেট ও অস্ট্রেলীয় রুলস ফুটবলে বিশ্ববিদ্যালয়ের পক্ষে খেলতেন তিনি।"College Notes", The Fleur-de-Lys, vol. III, no. 29 (Oct. 1929): 3.   খেলোয়াড়ী জীবন  সমগ্র খেলোয়াড়ী জীবনে ভিক্টোরিয়ার সদস্যরূপে ৪৭টি প্রথম-শ্রেণীর ক্রিকেটে অংশ নিয়েছেন। ১৯২৮ থেকে ১৯৩২ সময়কালে অস্ট্রেলিয়ার পক্ষে চারটি টেস্টে অংশগ্রহণের সুযোগ হয় টেড অ’বেকেটের। ২৯ ডিসেম্বর, ১৯২৮ তারিখে ইংল্যান্ডের বিপক্ষে টেস্ট অভিষেক ঘটে তার।   ব্যক্তিগত জীবন  পেশায় তিনি আইনজীবী ছিলেন। খেলা থেকে অবসরগ্রহণের পর টেড অ’বেকেট ক্রিকেট প্রশাসনে জড়িত হয়ে পড়েন। ভিক্টোরিয়া ক্রিকেট অ্যাসোসিয়েশনের সদস্য ছিলেন তিনি।  ২ জুন, ১৯৮৯ তারিখে ৮২ বছর বয়সে ভিক্টোরিয়ার টারেং এলাকায় টেড অ’বেকেটের দেহাবসান ঘটে।   তথ্যসূত্র    আরও দেখুন   বিল উডফুল  শেফিল্ড শিল্ড  ভিক্টোরিয়া ক্রিকেট দল  অস্ট্রেলীয় টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৯০৭-এ জন্ম বিষয়শ্রেণী:১৯৮৯-এ মৃত্যু বিষয়শ্রেণী:ইংরেজ বংশোদ্ভূত অস্ট্রেলীয় ব্যক্তি বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:ভিক্টোরিয়ার ক্রিকেটার বিষয়শ্রেণী:ভিক্টোরিয়া (অস্ট্রেলিয়া) থেকে আগত ক্রিকেটার বিষয়শ্রেণী:মেলবোর্ন ক্রিকেট ক্লাবের ক্রিকেটার বিষয়শ্রেণী:মেলবোর্ন থেকে আগত ক্রিকেটার
সহিংসতার রগরগে চিত্রণ বা সহিংসতার রগরগে বর্ণনা (ইংরেজিতে Graphic Violence) বলতে সহিংসতার এমন বর্ণনা বা চিত্রণ বোঝায়, যা খুব স্পষ্ট, অবাধ, বিস্তারিত এবং প্রায়ই শারীরিক বা মানসিকভাবে আঘাতকর হতে পারে। এটি চলচ্চিত্র, ভিডিও গেম, টেলিভিশন অনুষ্ঠান, বা অন্য কোনো মাধ্যমে দেখানো হতে পারে, যেখানে সহিংসতা বা হত্যাকাণ্ড অত্যন্ত বাস্তবসম্মত এবং অনুভবযোগ্যভাবে উপস্থাপন করা হয়। এর মধ্যে রক্ত, আঘাত, ক্ষত বা অন্য যেকোনো ধরনের শারীরিক সহিংসতা অন্তর্ভুক্ত থাকতে পারে, যা দর্শককে অত্যন্ত প্রভাবিত করতে পারে বা অস্বস্তিতে ফেলতে পারে। এটি বাস্তব, ছদ্মায়িত, সরাসরি ঘটনা (লাইভ অ্যাকশন) বা সচলচিত্রভিত্তিক (অ্যানিমেশন) হতে পারে। থাম্ব|গ্রাফিক সহিংসতার একটি চিত্রিত উদাহরণ। সাধারণত এগুলি পরিপক্ক দর্শক-শ্রোতাদের দেখার জন্য অভিপ্রেত হয়ে থাকে।   প্রভাব  এমন রগরগে চিত্রণ বা দৃশ্য দর্শকদের মানসিক অবস্থার উপর দীর্ঘস্থায়ী প্রভাব ফেলতে পারে। এটি উদ্বেগ, দুঃস্বপ্ন বা আক্রমণাত্মক আচরণের কারণ হতে পারে। কিছু ক্ষেত্রে, সহিংসতার রগরগে চিত্রণ দেখে মানুষ শারীরিকভাবে অস্বস্তিতে ভুগতে পারে, যেমন বমি আসতে পারে, মাথা ঘুরতে পারে বা হৃদস্পন্দন বেড়ে যেতে পারে।  কিছু গবেষণায় দেখা গেছে যে অতিরিক্ত  পরিমাণে সহিংসতার রগরগে চিত্রণ নতুন প্রজন্মের মধ্যে সহিংস আচরণ বৃদ্ধির কারণ হতে পারে, যদিও এটি একটি বিতর্কিত বিষয়।   প্রকাশ-মাধ্যম  অনেক চলচ্চিত্র এবং টেলিভিশন অনুষ্ঠানে সহিংসতা রগরগে ও বিস্তারিতভাবে দেখানো হয়, যেমন হত্যাকাণ্ড, আক্রমণ বা যুদ্ধের দৃশ্য। এর মাধ্যমে পরিচালকরা একটি নির্দিষ্ট বার্তা বা আবেগ প্রকাশ করার চেষ্টা করেন। কিছু ভিডিও গেমে সহিংসতা অত্যন্ত বাস্তবসম্মতভাবে উপস্থাপন করা হয়, যেখানে খেলোয়াড়রা যুদ্ধের সময় রক্তাক্ত দৃশ্য বা আক্রমণ দেখতে পারে। এই ধরনের প্রকাশ-মাধ্যমে সহিংসতার দৃশ্যগুলি একেবারে বিশদভাবে চিত্রিত করা হয়, যেমন একাধিক চরিত্রের মৃত্যুর দৃশ্য বা মাংসপিণ্ডের অঙ্গভঙ্গি।   বিতর্ক  কিছু মানুষ মনে করেন যে সহিংসতার রগরগে চিত্রণ শিল্পকলার একটি বৈধ অংশ, যেখানে এটি সমাজের কঠিন বাস্তবতা বা গল্পের উপাদান হিসেবে ব্যবহৃত হয়। অন্যদিকে অনেকেই বিশ্বাস করেন যে এটি মানুষের মানসিক এবং সামাজিক স্বাস্থ্যের জন্য ক্ষতিকর হতে পারে, কারণ এটি সহিংসতার প্রতি সহানুভূতি বা উদাসীনতা সৃষ্টি করতে পারে।     ধরন  সহিংসতার রগরগে চিত্রণ সাধারণত এমন একটি উপস্থাপনা যা সহিংস ঘটনাগুলিকে অত্যন্ত বাস্তবসম্মত ও বিশদভাবে চিত্রিত করে, যাতে দর্শক বা পাঠক শারীরিক, মানসিক বা আবেগিকভাবে প্রভাবিত হয়। এর অন্তর্ভুক্ত হতে পারে:   শারীরিক আঘাত: যেমন রক্তক্ষরণ, ক্ষত বা অঙ্গ-প্রত্যঙ্গ ছিঁড়ে ফেলা।  হত্যাকাণ্ড: হত্যার দৃশ্য বা হত্যাকাণ্ডের খুব বিস্তারিত বর্ণনা।  মানসিক সহিংসতা: মানসিক অত্যাচার বা নির্যাতন, যা দর্শকের অনুভূতিতে গভীর প্রভাব ফেলতে পারে।  বিস্ফোরণ বা মারাত্মক হামলা: বিশাল বিস্ফোরণ, বন্দুকযুদ্ধ বা মারাত্মক আক্রমণের দৃশ্য।  এ ধরনের সহিংসতার উদ্দেশ্য সাধারণত দর্শকদের মানসিক ধাক্কা দেওয়া বা অবাক করা, কিন্তু এটি কখনও কখনও আখ্যানের অংশ হিসেবে বা একটি বার্তা পৌঁছানোর জন্যও ব্যবহৃত হতে পারে। তবে সহিংসতার রগরগে চিত্রণ সাধারণত কিছু শ্রোতা বা দর্শকের জন্য অস্বস্তিকর বা অপছন্দনীয় হতে পারে, বিশেষ করে যদি তা খুব বেশি বাস্তবসম্মত বা অস্বাভাবিক হয়।  বিষয়শ্রেণী:চলচ্চিত্র ও ভিডিও পরিভাষা বিষয়শ্রেণী:অশ্লীলতা বিতর্ক বিষয়শ্রেণী:সহিংসতা
জুডিথ ডেভিস (জন্ম ২৩ এপ্রিল ১৯৫৫) হলেন একজন অস্ট্রেলীয় অভিনেত্রী। তিনি চলচ্চিত্র, টেলিভিশন ও মঞ্চে তার কাজের জন্য পরিচিত। ৪০ বছরের অধিক সময়ের কর্মজীবনে তিনি তার বৈচিত্রময় কাজের জন্য তার প্রজন্মের অন্যতম সেরা অভিনেত্রী হিসেবে গণ্য এবং তার একাধিক কাজের সহকর্মী উডি অ্যালেন তাকে "বিশ্বের অন্যতম উত্তেজনাকর অভিনেত্রী" বলে অভিহিত করেন। তিনি একাধিক পুরস্কার অর্জন করেছেন, তন্মধ্যে রয়েছে আটটি অস্ট্রেলিয়ান একাডেমি অব সিনেমা অ্যান্ড থিয়েটার আর্টস পুরস্কার, তিনটি প্রাইমটাইম এমি পুরস্কার, দুটি বাফটা পুরস্কার ও দুটি গোল্ডেন গ্লোব পুরস্কার; এছাড়া তিনি দুটি একাডেমি পুরস্কারের মনোনয়ন পেয়েছেন।  ডেভিস ১৯৭৭ সালে ন্যাশনাল ইনস্টিটিউট অব ড্রামাটিক আর্ট থেকে স্নাতক সম্পন্ন করেন, সেখানে তিনি রোমিও অ্যান্ড জুলিয়েট নাটকে মেল গিবসনের বিপরীতে অভিনয় করেছিলেন। ডেভিস অস্ট্রেলিয়াতেই অধিকাংশ মঞ্চনাটকে কাজ করেছেন, তন্মধ্যে রয়েছে পিয়াফ (১৯৮০), হেডা গ্যাবলার (১৯৮৬), ভিক্টরি (২০০৪) ও দ্য সিগাল (২০১১)। এছাড়া তিনি ১৯৮২ সালে লন্ডনে ইনসিগনিফিক্যান্ট নাটকে অভিনয় করেছিলেন, এই কাজের জন্য তিনি শ্রেষ্ঠ অভিনেত্রী বিভাগে লরন্স অলিভিয়ে পুরস্কারে মনোনীত হয়েছিলেন, এবং ১৯৮৯ সালে লস অ্যাঞ্জেলেসে হ্যাপগড নাটকে অভিনয় করেছিলেন। তিনি ২০১৭ সালে ন্যাশনাল ইনস্টিটিউট অব ড্রামাটিক আর্টে ফিরে আসেন এবং লাভ অ্যান্ড মানি নাটকের নির্দেশনা প্রদান করেন।  তিনি মাই ব্রিলিয়ান্ট ক্যারিয়ার (১৯৭৯) চলচ্চিত্রে অভিনয়ের জন্য শ্রেষ্ঠ অভিনেত্রী ও শ্রেষ্ঠ সম্ভাবনাময় অভিনেত্রী বিভাগে দুটি বাফটা পুরস্কার অর্জন করেন। তিনি উইন্টার অব আওয়ার ড্রিমস (১৯৮১) চলচ্চিত্রের জন্য শ্রেষ্ঠ অভিনেত্রী বিভাগে এবং হুডউইঙ্ক (১৯৮১) চলচ্চিত্রের জন্য শ্রেষ্ঠ পার্শ্ব অভিনেত্রী বিভাগে দুটি অস্ট্রেলিয়ান ফিল্ম ইনস্টিটিউট পুরস্কার লাভ করেন। তিনি আ প্যাসেজ টু ইন্ডিয়া (১৯৮৪) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে এবং হাজবেন্ডস অ্যান্ড ওয়াইভস (১৯৯২) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। এর ফলে তিনি এই দুই বিভাগে অস্কারে মনোনীত প্রথম অস্ট্রেলীয় এবং অস্কারে মনোনীত চতুর্থ অস্ট্রেলীয় অভিনেত্রী।  তথ্যসূত্র  বহিঃসংযোগ         বিষয়শ্রেণী:১৯৫৫-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর অস্ট্রেলীয় অভিনেত্রী বিষয়শ্রেণী:২১শ শতাব্দীর অস্ট্রেলীয় অভিনেত্রী বিষয়শ্রেণী:অস্ট্রেলীয় চলচ্চিত্র অভিনেত্রী বিষয়শ্রেণী:অস্ট্রেলীয় টেলিভিশন অভিনেত্রী বিষয়শ্রেণী:অস্ট্রেলীয় মঞ্চ অভিনেত্রী বিষয়শ্রেণী:অস্ট্রেলীয় মঞ্চ পরিচালক বিষয়শ্রেণী:শ্রেষ্ঠ প্রধান অভিনেত্রী বিভাগে ইন্ডিপেন্ডেন্ট স্পিরিট পুরস্কার বিজয়ী বিষয়শ্রেণী:সীমিত ধারাবাহিক বা চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী বিষয়শ্রেণী:সীমিত ধারাবাহিক বা চলচ্চিত্রে সেরা পার্শ্ব অভিনেত্রী বিভাগে প্রাইমটাইম এমি পুরস্কার বিজয়ী বিষয়শ্রেণী:শ্রেষ্ঠ পার্শ্ব অভিনেত্রী বিভাগে ন্যাশনাল বোর্ড অব রিভিউ পুরস্কার বিজয়ী বিষয়শ্রেণী:শ্রেষ্ঠ অভিনেত্রী বিভাগে বাফটা পুরস্কার বিজয়ী বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা অভিনেত্রী - মিনি ধারাবাহিক বা টিভি চলচ্চিত্র) বিজয়ী বিষয়শ্রেণী:ন্যাশনাল ইনস্টিটিউট অব ড্রামাটিক আর্টের প্রাক্তন শিক্ষার্থী বিষয়শ্রেণী:মার্কিন যুক্তরাষ্ট্রে অস্ট্রেলীয় প্রবাসী অভিনেত্রী
এন্দ্রিক ফেলিপে মোরেইরা দে সুসা (, ; জন্ম: ২১ জুলাই ২০০৬; এন্দ্রিক ফেলিপে এবং এন্দ্রিক নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদ এবং ব্রাজিল জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০২২ সালে, এন্দ্রিক ব্রাজিল অনূর্ধ্ব-১৬ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন।   প্রারম্ভিক জীবন  এন্দ্রিক ফেলিপে মোরেইরা দে সুসা ২০০৬ সালের ২১শে জুলাই তারিখে ব্রাজিলের তাগুয়াতিঙ্গা, ফেডেরাল জেলা জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  এন্দ্রিক ব্রাজিল অনূর্ধ্ব-১৬ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০২২ সালে তিনি ব্রাজিল অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন।   তথ্যসূত্র    বহিঃসংযোগ           বিষয়শ্রেণী:২০০৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:সোসিয়েদাদে এস্পোর্তিভা পালমেইরাসের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ব্রাজিলের আন্তর্জাতিক যুব ফুটবলার বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:স্পেনে ব্রাজিলীয় প্রবাসী ক্রীড়াবিদ বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ব্রাজিলীয় প্রবাসী পুরুষ ফুটবলার
thumb|right|400px|অস্ত্রোপচার কক্ষে শল্যচিকিৎসক ডাক্তারি মুখোশ পরিধান করে কাজ করছেন ডাক্তারি মুখোশ বলতে মূলত নাক ও মুখ ঢেকে রাখা এমন এক বিশেষ ধরনের মুখোশকে বোঝায়, যা স্বাস্থ্যখাতে কর্মরত পেশাদার ব্যক্তিরা স্বাস্থ্যসেবা প্রদানের সময় পরিধান করেন। ডাক্তারি মুখোশ পরার উদ্দেশ্য হল মুখোশ পরিধানকারী ব্যক্তির নাক ও মুখ থেকে ভাসমান তরল ফোঁটা বা বায়বীয় বিক্ষেপের (অ্যারোসল) আকারে ব্যাকটেরিয়া বা অন্যান্য রোগসৃষ্টিকারী জীবাণু যেন অন্য পেশাদারি স্বাস্থ্যকর্মী বা রোগীদের দেহে সংক্রমিত হওয়া প্রতিরোধ করা। যদিও ডাক্তারি মুখোশ এর পরিধানকারীকে বায়ুবাহিত ব্যাকটেরিয়া বা ভাইরাসের বিরুদ্ধে সুরক্ষা প্রদান করে না, কিন্তু বায়ুতে তরল ফোঁটা আকারে পরিবাহিত ভাইরাস কণাকে ছাঁকনির মতো আটকে দিতে পারে। ডাক্তারি মুখোশ যে পরিধানকারী ও তার আশেপাশের ব্যক্তিদের মধ্যে ভাইরাসের পরিবহন থেকে সুরক্ষা দান করতে পারে, এ ব্যাপারে ব্যাপক প্রমাণ পাওয়া গেছে।  আদিতে ডাক্তারি মুখোশ চিকিৎসা পেশার ব্যক্তিদেরকে দেহজ রসের ছিটা থেকে সুরক্ষা প্রদানের জন্য নকশা করা হয়েছিল। তবে ইনফ্লুয়েঞ্জা-সদৃশ রোগ সংক্রমণের ক্ষেত্রে এগুলর কার্যকারিতা উচ্চ মানসম্পন্ন দৈবকৃত নিয়ন্ত্রিত পরীক্ষণের মাধ্যমে এখনও নিশ্চিত করা হয়নি। মান ও সুরক্ষার মাত্রা অনুযায়ী ডাক্তারি মুখোশের প্রকারভেদ থাওতে পারে। এগুলিকে শল্যচিকিৎসা, দন্ত্যচিকিৎসা বা অন্য কোনও চিকিৎসা পদ্ধতিতে ব্যবহার করা হতে পারে। কোনও কোনও দেশে যেমন চীনে ডাক্তারি মুখোশ ও শল্যচিকিৎসকের মুখোশের মধ্যে পার্থক্য করা হয়।  ডাক্তারি মুখোশগুলিকে এক ধরনের বুনটহীন কাপড় দিয়ে গলন বায়ুপ্রবাহ প্রক্রিয়ায় প্রস্তুত করা হয়। উন্নত দেশগুলিতে এগুলি ১৯৬০-এর দশক থেকে কাপড়ের মুখোশের পরিবর্তে ব্যবহৃত হতে শুরু করে। মুখোশের গাঢ় নীল বা সবুজ পার্শ্বটি তরল-বিকর্ষক, তাই এটিকে বাইরের দিকে রাখতে হয়। অন্যদিকে সাদা পার্শ্বটি শোষক, তাই এটিকে ভেতরের দিকে রাখতে হয়। ইনফ্লুয়েঞ্জা জাতীয় কিছু রোগ সংক্রমণের ক্ষেত্রে ডাক্তারি মুখোশ শ্বসক (রেস্পিরেটর) জাতীয় মুখোশ যেমন এন-৯৫ মুখোশ বা এফএফপি মুখোশের সমান কার্যকর হতে পারে। তবে শেষোধৃতগুলি তাদের উপাদান, আকৃতি ও আঁটোসাঁটো প্রকৃতির কারণে পরীক্ষাগারের পরীক্ষণে অধিকতর সুরক্ষা প্রদান করে।  করোনাভাইরাস রোগের মহামারীর প্রেক্ষাপটে ডাক্তারি মুখোশের ব্যবহার প্রাথমিকভাবে কোনও কোনও দেশে বিতর্কিত একটি বিষয় ছিল, কেননা ডাক্তারি মুখোশের সরবরাহ বিঘ্নিত হওয়ার ব্যাপারটি উদ্বেগজনক মনে করা হয়েছিল।  তথ্যসূত্র  বিষয়শ্রেণী:ডাক্তারি মুখোশ বিষয়শ্রেণী:চিকিৎসা স্বাস্থ্যবিধি বিষয়শ্রেণী:১৯৬০-এর দশকে প্রবর্তন বিষয়শ্রেণী:পূর্ব এশীয় সংস্কৃতি বিষয়শ্রেণী:জাপানের সংস্কৃতি বিষয়শ্রেণী:চিকিৎসা যন্ত্র বিষয়শ্রেণী:পেশাগত নিরাপত্তা ও সুস্বাস্থ্য
কামাক্ষ্যানগর (), ভারতের ওড়িশা রাজ্যের ধেনকানাল জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে কামাক্ষ্যানগর শহরের জনসংখ্যা হল ১৫,০০২ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭৩%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে কামাক্ষ্যানগর এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:ওড়িশার শহর ও নগর
দেউতি উচ্চ বিদ্যালয় ও কলেজ ২নং পারুল ইউনিয়নের প্রাণকেন্দ্রে অবস্থিত একটি বিদ্যালয়।  ইতিহাস দেউতি উচ্চ বিদ্যালয় ও কলেজ ১৯৫৭ খ্রীষ্টাব্দে প্রতিষ্ঠা লাভ করে ।  শিক্ষা কার্যক্রম   সহশিক্ষা কর্মসূচী   স্কাউটিং  খেলাধুলা (অ্যাথলেটিক্স, ক্রিকেট ও ফুটবল)  বিতর্ক  সাংস্কৃতিক অনুষ্ঠান  শিক্ষা সফর ইত্যাদি  ইউনিফরম সাদা রঙ এর শার্ট এবং নেভিবুলু রঙ এর ফুল প্যান্ট ।  অবকাঠামো ৩০টি শ্রেণীকক্ষ, ১টি মিলনায়তন, ৩টি অফিস রুম, ১টি গ্যারেজ এবং ২টি কমন রুম ।   আরও দেখুন   পীরগাছা উপজেলা  তথ্যসূত্র  বিষয়শ্রেণী:রংপুর জেলার বিদ্যালয় বিষয়শ্রেণী:রংপুর জেলার মহাবিদ্যালয়
ক্যাথরিন মার্থা হৌটন হেপবার্ন (; ২ ফেব্রুয়ারি ১৮৭৮ - ১৭ মার্চ ১৯৫১) ছিলেন একজন মার্কিন নারীবাদী সমাজ সংস্কারক ও মার্কিন যুক্তরাষ্ট্রে নারীর ভোটাধিকার আন্দোলনের নেত্রী। তিনি কানেটিকাট ওম্যান সাফ্রেজ অ্যাসোসিয়েশনের সভাপতির দায়িত্ব পালন করেন এবং পরে ন্যাশনাল ওম্যানস পার্টিতে যোগ দেন। মার্গারেট স্যাঙ্গারের সাথে যৌথভাবে তিনি প্ল্যানড পেরেন্টহুড সংগঠন গড়ে তুলেন। তিনি অভিনয়ের জন্য রেকর্ড সংখ্যক একাডেমি পুরস্কার বিজয়ী অভিনেত্রী ক্যাথরিন হেপবার্নের মাতা।  প্রারম্ভিক জীবন ক্যাথরিন মার্থা হৌটন ১৮৭৮ সালের ২রা ফেব্রুয়ারি নিউ ইয়র্ক অঙ্গরাজ্যের বাফালো শহরে জন্মগ্রহণ করেন। তিনি তার পরিবার ও বন্ধুদের নিকট 'কিট' নামে পরিচিত ছিলেন। তার মাতা ক্যারোলিন (প্রদত্ত নাম: গার্লিংহাউজ) ও পিতা আলফ্রেড অগাস্টাস হৌটন। তার নাম রাখা হয় তার মাতামহী মার্থা অ্যান স্পল্ডিং গার্লিংহাউজের নামানুসারে। এডিথ (১৮৭৯-১৯৪৮) ও ম্যারিয়ন (১৮৮২-১৯৬৮) নামে তার দুই ছোটবোন ছিল।  সামাজিক ও সংস্কারমূলক কাজ হেপবার্ন ভোটাধিকার আন্দোলনে আগ্রহী হয়ে ওঠেন এবং ১৯০৯ সালে যৌথভাবে হার্টফোর্ড ইকুয়াল ফ্র্যাঞ্চাইজি লিগ গঠন করেন। পরের বছর এই সংগঠনটি কানেটিকাট ওম্যান্‌স সাফ্রেজ অ্যাসোসিয়েশনের সাথে যুক্ত হয় এবং ন্যাশনাল আমেরিকান ওম্যান সাফ্রেজ অ্যাসোসিয়েশনেরর শাখা হিসেবে কাজ করে।  ১৯১৩ সালে হেপবার্ন প্রখ্যাত ব্রিটিশ ভোটাধিকারকর্মী এমেলিন পাঙ্কহার্স্টের হার্টফোর্ড সফরের একটি সভার সঞ্চালনা করেন। এই বছরের শেষভাগে তিনি কানেটিকাট অ্যাসোসিয়েশনের সভানেত্রী হিসেবে কানেটিকাট অঙ্গরাজ্যের প্রতিনিধিত্ব করেন এবং রাষ্ট্রপতি উড্রো উইলসনের সাথে সাক্ষাৎ করে "নারীর ভোটাধিকার প্রশ্নে রাষ্ট্রপতির মতামত" জানতে চান।  ব্যক্তিগত জীবন থাম্ব|180px|ডান|১৯২১ সালে ছয় সন্তানসহ ক্যাথরিন মার্থা হৌটন। ১৯০৩ সালে হৌটন টমাস নরভাল হেপবার্নের (১৮৭৯-১৯৬২) সাথে পরিচিত হন। টমাস ম্যারিল্যান্ডের বাল্টিমোরের জন্স হপকিন্স স্কুল অব মেডিসিনের শিক্ষার্থী ছিলেন। ১৯০৪ সালের ৬ই জুন তারা বিবাহ বন্ধনে আবদ্ধ হন। বিবাহোত্তর তারা কানেটিকাটের হার্টফোর্ডে চলে যান এবং টমাস তার শিক্ষায়তনিক সময় শেষ করে হার্টফোর্ড হাসপাতালে ইউরোলজি বিভাগে যোগদান করেন। ক্যাথরিন ও টমাসের ৬ সন্তান ছিল। তারা হলেন:  থমাস "টম" হৌটন হেপবার্ন (১৯০৫-১৯২১)  ক্যাথরিন হৌটন হেপবার্ন (১৯০৭-২০০৩), চারবারের একাডেমি পুরস্কার বিজয়ী অভিনেত্রী।  রিচার্ড "ডিক" হৌটন হেপবার্ন (১৯১১-২০০০), নাট্যকার  রবার্ট "বব" হৌটন হেপবার্ন (১৯১৩-২০০৭), ইউরোলজিস্ট  ম্যারিয়ন হৌটন হেপবার্ন গ্র্যান্ট (১৯১৮-১৯৮৬), ইতিহাসবেত্তা, লেখিকা, সমাজকর্মী  মার্গারেট "পেগ" হৌটন হেপবার্ন পেরি (১৯২০-২০০৬), গ্রন্থগারিক ও কৃষক।  আরও দেখুন  হৌটন পরিবার  তথ্যসূত্র  বহিঃসংযোগ  বিষয়শ্রেণী:১৮৭৮-এ জন্ম বিষয়শ্রেণী:১৯৫১-এ মৃত্যু বিষয়শ্রেণী:মার্কিন নারীবাদী বিষয়শ্রেণী:মার্কিন ভোটাধিকার কর্মী বিষয়শ্রেণী:মার্কিন মার্ক্সবাদী বিষয়শ্রেণী:হৌটন পরিবার বিষয়শ্রেণী:মার্কসবাদী নারীবাদী বিষয়শ্রেণী:ব্রিন মার কলেজের প্রাক্তন শিক্ষার্থী
মার্সিলিও রসি (৩ আগস্ট ১৯১৬ – ১৬ ডিসেম্বর ১৯৪২) ছিলেন একজন ইতালীয় স্প্রিন্টার। তিনি ১৯৩৬ সালের গ্রীষ্মকালীন অলিম্পিকে পুরুষদের ৪ × ৪০০ মিটার রিলেতে প্রতিদ্বন্দ্বিতা করেছিলেন।    তথ্যসূত্র    বহিঃসংযোগ      বিষয়শ্রেণী:১৯১৬-এ জন্ম বিষয়শ্রেণী:১৯৪২-এ মৃত্যু বিষয়শ্রেণী:জন্মস্থান অনুপস্থিত বিষয়শ্রেণী:ইতালির অলিম্পিক মল্লক্রীড়াবিদ বিষয়শ্রেণী:ইতালীয় পুরুষ স্প্রিন্টার বিষয়শ্রেণী:১৯৩৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:ইতালীয় অ্যাথলেটিক্স চ্যাম্পিয়নশিপ বিজয়ী
পিকু সত্যজিৎ রায় পরিচালিত একটি স্বল্পদৈর্ঘ্য চলচ্চিত্র। এটি সত্যজিৎ রায়েরই লেখা পিকুর ডায়েরী গল্প অবলম্বনে নির্মাণ করা হয়েছে। ১৯৮০ সালে নির্মিত ২৬ মিনিট দৈর্ঘ্যের এই ছবিতে নাম ভূমিকায় অভিনয় করেছেন অর্জুন গুহঠাকুরতা। ছবিতে ছয় বছর বয়সী পিকুর তার মায়ের বিবাহ বর্হিভূত সম্পর্কের আড়ালে তার জীবনের একটি দিন চিত্রায়িত হয়েছে।  কুশীলব  অর্জুন গুহঠাকুরতা - পিকু  অপর্ণা সেন - সীমা, পিকুর মা  শোভেন লাহিড়ী - রঞ্জন, পিকুর বাবা  প্রমোদ গাঙ্গুলী - লোকনাথ, পিকুর দাদা  ভিক্টর বন্দ্যোপাধ্যায় - হিতেশ, সীমার ছেলে বন্ধু  তথ্যসূত্র  বহিঃসংযোগ    বিষয়শ্রেণী:১৯৮০-এর স্বল্পদৈর্ঘ্য চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় স্বল্পদৈর্ঘ্য চলচ্চিত্র বিষয়শ্রেণী:সত্যজিৎ রায় পরিচালিত চলচ্চিত্র বিষয়শ্রেণী:সত্যজিৎ রায় সুরারোপিত চলচ্চিত্র বিষয়শ্রেণী:ছোট কল্পকাহিনী অবলম্বনে চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:বাংলা ভাষার স্বল্পদৈর্ঘ্য চলচ্চিত্র
ঝারোদা মুজরা বুরারি () ভারতের ন্যাশনাল ক্যাপিটাল টেরিটোরি অফ দিল্লী রাজ্যের উত্তর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে ঝারোদা মুজরা বুরারি শহরের জনসংখ্যা হল ১৩,৩০১ জন। এর মধ্যে পুরুষ ৫৬%, এবং নারী ৪৪%।  এখানে সাক্ষরতার হার ৬৬%, । পুরুষদের মধ্যে সাক্ষরতার হার ৭২%, এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে ঝারোদা মুজরা বুরারি এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:দিল্লির পাড়া
তৃতীয় অধ্যায় একটি বাংলা রোমান্টিক থ্রিলার ছায়াছবি। এই ছবির পরিচালক হলেন মনোজ মিশিগান আর প্রধান চরিত্রে অভিনয় করছেন আবীর চট্টোপাধ্যায় এবং পাওলি দাম। ছবিটি ৪ঠা ফেব্রুয়ারি ২০১৯ সালে মুক্তি পায়। দরভাঙ্গা আন্তর্জাতিক চলচ্চিত্র উৎসবে চলচ্চিত্রটি সেরা জাতীয় পূর্ণদৈর্ঘ্য চলচ্চিত্র এবং সেরা স্ক্রিনপ্লে পুরস্কার অর্জন করে।    পটভূমি  কৌশিক (আবিরের চরিত্র), একজন ক্রীড়া শিক্ষক, এবং  শ্রেয়া (পাওলির চরিত্র) একজন উদ্ভিদবিদ। তারা বহু বছরের ব্যবধানে মিলিত হয়। ছবির গল্পে রয়েছে সম্পর্কের টানাপোড়ন, হিংসা, প্রেমের সাথে রহস্যের ছোঁয়া, বহু বছর আগে তাদের সম্পর্কের অবসান কেন ঘটেছে, বর্তমানের সাথে তাদের পুনর্মিলন, এবং সম্ভাব্য (বা না) ভবিষ্যত কি হতে পারে সেই ঘটনা।    চরিত্র   কৌশিকের চরিত্রে আবির চ্যাটার্জি   শ্রেয়া চরিত্রে পাওলি দাম   সৌরভ দাস   অরুনিমা হালদার   অভিজিৎ রায়   মুক্তি  ছবিটির অফিসিয়াল ট্রেইলার ২০ ডিসেম্বর ২০১৮ সালে পুশপ্রেখা ইন্টারন্যাশনাল প্রকাশ করে।   তথ্যসূত্র    বহিঃসংযোগ     বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০১৯-এর চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র